stp
n
Item cond zij allen lieden dat jan vander camen van
berthem Es comen in jegeword d scepen van loven
En heeft genomen en bekind dat hi genomen heeft van
janne loenijs alle de lande des zelfs jans bynnen der
pchien van berthem geleghen te houden te hebben en
te wynnen van half meye dat zijn zal int jaer ons hen
duysent vierhondt en neghenendertich eenen tmijn van
acht jaren langh deen na dand stapphans volghende zond
middel Elx jaers hien bynnen op de helecht van alle
den coren ende vruchten op de vors goede en lande wassen
Item zullen die voirs jan loenijs en wynne alle jare
stoeghste op tvelt hoir coren opt velt deylen En zoe
waneer dat dat gedeilt is zo zal de vors wynne zijn
coren en dat coren des vors jan loenijs te gelijck in
vuen dat es te weten den vors janne yerst een voeder
en dan hem zelven een voeder en dan zo voert altoes
otot dat vors coren in zijn zal Item es vorwerde dat de
vors wynne tvors coren sal doen affdoen bynden en dat
in vuen op zinen cost zond den vors janne enighen cost
daermede te hebben Item zal de vors jan loenijs toeghste
eenen hued zetten die den vors janne zijn gedeelte hueden
zal en dien sal de vors jan zijn dachhuen betalen en die
wynne den mondcost gheven Item sal de vors jan loenijs
zijn gedeelte moghen doen dersschen alst hem geliefft en
dan zaelt hem de vors wynne te loeven te zinen huys
vuen oft daert jan bynen loeven begheert op des zelffs
wynen cost Item zal de vors wyne den vors janne
alle jae leven int vors hoff tsestich madelen goed cust
baer walmen om die huysinghe aldaer mede te verdecken
Ende wanneer dat men dat men die huysinge dect oft
ands plect metst off tymert zo zal de vors jan den
werclieden hoven cost betalen dachhuen betalen ende
de wyne den mondcost gheven Item sal de vors wyne
den werclieden alsmen daer dect den leem steken die
zij behoeven zelen En dacroeden ende vitselroeden en teene
leven en op zinen cost Item gevielt dat bynen den vors
hove biden beesten des vors wynen eenige wande gebreken